Newsroom eleftherostypos.gr

Την πρόταση για ανάπτυξη Τούρκων στρατιωτών στην Λιβύη, είχε διατυπώσει ο Ερντογάν στον “πρωθυπουργό” της Λιβύης κατά τη συνάντησή τους στην Κωνσταντινούπολη.

Την είδηση μετέδωσε το Αλ Τζαζίρα επικαλούμενο κυβερνητικές πηγές της Τρίπολης.

Αξίζει να σημειωθεί ότι πριν από περίπου ένα μήνα η Τουρκία και η Λιβύη υπέγραψαν μνημόνιο για τα θαλάσσια σύνορα προκαλώντας παγκόσμια κατακραυγή.

Ο Ταγίπ Ερντογάν δήλωσε στις 10 Δεκεμβρίου πως η Τουρκία είναι έτοιμη να στείλει στρατεύματα στη Λιβύη για να υποστηρίξει τη λιβυκή Kυβέρνηση Eθνικής Eνότητας (GNA) του Φάγεζ αλ-Σάρατζ, βάσει των όρων πρόσφατης συμφωνίας που υπογράφηκε μεταξύ των δύο μερών. «Αν η Λιβύη διατυπώσει ένα τέτοιο αίτημα, θα μπορέσουμε να στείλουμε (στρατιωτικό) προσωπικό μας, κυρίως καθώς έχουμε συνάψει μια στρατιωτική συμφωνία», είχε δηλώσει τότε ο Ερντογάν.